Þau virtust una sér vel við busl og sandkastalabyggingar á Langasandinum á Akranesi í gær þessi leikskólabörn úr Grafarvoginum í Reykjavík , þrátt fyrir sólarleysi , enda vel búin í stígvél og pollagalla . Þarna var á ferðinni um hundrað manna hópur barna , foreldra og leikskólakennara í tveimur rútum . Eftir líflega stund á Langasandinn lá leið þeirra að Byggðasafninu í Görðum áður en haldið var heim á ný . Dagsferðir leikskóla - og grunnskólabarna úr Reykjavík til Akraness verða sífellt vinsælli og þá eru það Langisandurinn , Byggðasafnið í Görðum og Garðalundur sem oftast eru áningarstaðirnir .